Jul hjemme!

Ullensaker menighet ønsker å legge til rette for at de som av ulike grunner ikke har anledning til å høre juleevangeliet i kirken i år, kan høre det i hjemmet. Derfor har vi samlet tekster på salmer, juleevangeliet og Herrens bønn til bruk i hjemmet. Dette dokumentet kan skrives ut og brukes i hjemmet.

 

**Salme:**

**Det lyser i stille grender av tindrande ljos i kveld,**

**og tusene barnehender mot himmelen ljosa held.**

**Og glade med song dei helsar sin broder i himmelhall,**

**som kom og vart heimsens Frelsar som barn i ein vesal stall.**

**Der låg han med høy til pute og gret på si ringe seng,**

**men englane song der ute på Betlehems aude eng.**

**Der song dei for første gongen ved natt over Davids by**

**den evige himmelsongen, som alltid er ung og ny,**

**den songen som atter tonar med jubel kvar julenatt**

**om barnet, Guds Son, vår sonar, som døden for evig batt.**

Det står skrevet i evangeliet etter Lukas

Det skjedde i de dager at det gikk ut befaling fra keiser Augustus om at hele verden skulle innskrives i manntall.  **2** Denne første innskrivningen ble holdt mens Kvirinius var landshøvding i Syria.  3 Og alle dro av sted for å la seg innskrive, hver til sin by.
     **4** Josef dro da fra byen Nasaret i Galilea opp til Judea, til Davids by Betlehem, siden han var av Davids hus og ætt,  **5** for å la seg innskrive sammen med Maria, som var lovet bort til ham, og som ventet barn.  6 Og mens de var der, kom tiden da hun skulle føde,  **7** og hun fødte sin sønn, den førstefødte. Hun svøpte ham og la ham i en krybbe, for det var ikke husrom for dem.
     8 Det var noen gjetere der i nærheten som var ute på marken og holdt nattevakt over flokken sin.  9 Med ett sto en Herrens engel foran dem, og Herrens herlighet lyste om dem. De ble overveldet av redsel. 10 Men engelen sa til dem: «Frykt ikke! Se, jeg forkynner dere en stor glede, en glede for hele folket: **11** I dag er det født dere en frelser i Davids by; han er Messias, Herren. 12 Og dette skal dere ha til tegn: Dere skal finne et barn som er svøpt og ligger i en krybbe.» 13 Med ett var engelen omgitt av en himmelsk hærskare, som lovpriste Gud og sang:

    **14** «Ære være Gud i det høyeste,
          og fred på jorden
          blant mennesker Gud har glede i!»
15 Da englene hadde forlatt dem og vendt tilbake til himmelen, sa gjeterne til hverandre: «La oss gå inn til Betlehem for å se dette som har hendt, og som Herren har kunngjort for oss.» 16 Og de skyndte seg av sted og fant Maria og Josef og det lille barnet som lå i krybben. 17 Da de fikk se ham, fortalte de alt som var blitt sagt dem om dette barnet. 18 Alle som hørte på, undret seg over det gjeterne fortalte. **19** Men Maria tok vare på alt som ble sagt, og grunnet på det i sitt hjerte. 20 Gjeterne dro tilbake. De lovet og priste Gud for alt de hadde hørt og sett; alt var slik som det var sagt dem. (Lukas evangeliet kapitel 2, vers 1-20)

Slik lyder det hellige evangelium



La oss sammen be den bønnen Jesus lærte oss:

**Vår Far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød, og tilgi oss vår skyld,**

**slik også vi tilgir våre skyldnere.**

**Og la oss ikke komme i fristelse,**

**men frels oss fra det onde.**

**For riket er ditt og makten og æren i evighet. Amen.**

**Salme:**

**Deilig er jorden, prektig er Guds himmel,**

**skjønn er sjelenes pilgrimsgang! Gjennom de fagre**

**riker på jorden går vi til paradis med sang.**

**Tider skal komme, tider skal henrulle,**

**slekt skal følge slekters gang; aldri forstummer**

**tonen fra himlen i sjelens glade pilgrimssang.**

**Englene sang den først for markens hyrder;**

**skjønt fra sjel til sjel det lød: Fred over jorden,**

**menneske, fryd deg! Oss er en evig Frelser født!**



Ullensaker menighet ønsker dere alle en riktig god jul og et velsignet mytt år!